**Jánossomorja Város Önkormányzat Képviselő-testületének 14/2020. (VII.13.) önkormányzati rendelete**

**az újszülöttek életkezdési támogatásáról**

A Jánossomorja Város Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a fiatalok életkezdési támogatásáról szóló 2005. évi CLXXIV. törvény 6. § (1) bekezdés b) pontjában meghatározott feladatkörében eljárva a következőt rendeli el:

**1. A rendelet célja**

**1. §** E rendelet célja, hogy meghatározza az önkormányzat által a jánossomorjai újszülöttek részére nyújtható önkormányzati életkezdési támogatás megállapításának feltételeit, szabályait, és e támogatással hozzájáruljon az önálló életkezdés költségeihez.

**2. Értelmező rendelkezések**

2. § E rendelet alkalmazásában

a) törvényes képviselő: a szülői felügyeletet közösen gyakorló mindkét szülő, a szülői felügyeletet egyedül gyakorló egyik szülő, a gyám;

b) szülő: a szülői felügyeleti jogot gyakorló vér szerinti és az örökbe fogadó szülő;

c) gyám: a gyámsága alatt álló gyermek gondozója, nevelője, vagyonának kezelője és a gyermek törvényes képviselője, az a gyámként kirendelt személy, akinél a gyámhatóság vagy a bíróság a gyermeket elhelyezte, vagy aki a gyermeket a gyámhatóság hozzájárulásával családba fogadta;

d) háztartás: az egy lakásban életvitelszerűen együtt élő, ott bejelentett lakóhellyel vagy tartózkodási hellyel rendelkező személyek közössége;

e) Kincstári Start-értékpapírszámla: a Magyar Államkincstár által a gyermek nevén vezetett értékpapírszámla.

**3. A rendelet hatálya**

3. § E rendelet hatálya Jánossomorja város közigazgatási területén állandó lakóhellyel, ennek hiányában tartózkodási hellyel rendelkező, szülői felügyeleti jogot gyakorló vér szerinti és örökbe fogadó szülőre, gyámra és a törvényes képviselővel közös háztartásban élő gyermekre terjed ki.

**4. Újszülöttek életkezdési támogatása**

4. § (1) A Jánossomorja Város Önkormányzata a törvényes képviselő kérelmére egyszeri önkormányzati életkezdési támogatásban részesíti azt a jánossomorjai lakcímmel rendelkező 2020. január 1-jét és azt követően született újszülöttet, akinek legalább az egyik törvényes képviselője a gyermek születésekor és az azt megelőző legalább 3 éve *f*olyamatosan Jánossomorja város közigazgatási területén bejelentett lakóhellyel, ennek hiányában tartózkodási hellyel rendelkezik, és a kérelem beadásakor életvitelszerűen is a gyermekkel együtt Jánossomorján él.

(2) A támogatás összege gyermekenként 100.000.- Ft. E támogatási összeg a gyermek nevére szóló Kincstári Start-értékpapírszámlára kerül utalásra. A megállapított támogatást utólag, a tárgyhónapot követő hónap 5. napjáig kell folyósítani, a folyósításról a jegyző gondoskodik.

(3) A megállapított támogatás kifizetésére, felhasználására vonatkozóan a fiatalok életkezdési támogatásáról szóló törvény rendelkezései az irányadóak.

5. § (1) Az újszülöttek életkezdési támogatásának megállapítása iránti kérelmet a gyermek törvényes képviselője – mint a támogatás igénylésére jogosult személy - e rendelet 1. melléklete szerinti formanyomtatványon nyújthatja be.

(2) A kérelemhez csatolni kell: a gyermek születési anyakönyvi kivonatának másolatát***,*** családi pótlékra jogosultságot megállapító határozat másolatát, Kincstári Start-értékpapírszámla szerződés másolatát, gyámkirendelő határozat másolatát, örökbefogadást igazoló okirat másolatát.

(3) A támogatás iránti kérelmet a gyermek törvényes képviselője a gyermek születésétől számított 12 hónapon belül nyújthatja be.

(4) A támogatás gyermekenként egy alkalommal vehető igénybe.

**5. Eljárási rendelkezések**

6. § (1) Az újszülöttek életkezdési támogatása iránti kérelmet Jánossomorja Város Polgármesteréhez kell címezni, a Jánossomorjai Közös Önkormányzati Hivatalhoz kell benyújtani. A kérelemhez csatolni kell az e rendeletben meghatározott mellékleteket.

(2) Az újszülöttek életkezdési támogatása ügyében átruházott hatáskörben a polgármester dönt.

(3) A lakcím megállapítása szempontjából a személyiadat- és lakcímnyilvántartás adatai irányadóak.

7. § A támogatás pénzügyi fedezetét az önkormányzat a tárgyévi költségvetési rendeletében biztosítja.

8. § E rendelet a kihirdetését követő napon lép hatályba.

|  |  |  |
| --- | --- | --- |
| **Lőrincz György** |  | **dr. Péntek Tímea** |
| polgármester |  | jegyző |

**Kihirdetve**: Jánossomorja, 2020. július 13.

|  |  |  |
| --- | --- | --- |
|  |  | **dr. Péntek Tímea** |
|  |  | jegyző |

|  |
| --- |
| ***1. melléklet a 14 /2020. (VII.13.) önkormányzati rendelethez***  ***Kérelem újszülöttek életkezdési támogatására***  **1. A kérelmező (törvényes képviselő) személyre vonatkozó adatok**  Neve:  Születési neve:  Anyja neve:  Születési hely, idő:  Lakóhelye:  Tartózkodási helye:  Társadalombiztosítási Azonosító Jele:  Állampolgársága:  Telefonszám:  **2. A gyermekre vonatkozó adatok**  Neve:  Anyja neve:  Születési hely, idő:  Lakóhelye:  Tartózkodási helye:  Társadalombiztosítási Azonosító Jele:  Állampolgársága:  A Start-értékpapírszámla száma:  **3. Nyilatkozatok**  Felelősségem tudatában kijelentem, hogy életvitelszerűen a lakóhelyemen/tartózkodási helyemen élek, (megfelelő aláhúzandó) a kérelemben közölt adatok a valóságnak megfelelnek, a támogatásra jogosult gyermeket saját háztartásomban nevelem.  Felelősségem tudatában kijelentem, hogy a gyermek más önkormányzattól egyszeri életkezdési támogatásban nem részesült.  Hozzájárulok a kérelemben szereplő adatoknak a hatósági eljárás során történő felhasználásához.  Dátum  \_\_\_\_\_\_\_\_\_\_\_\_\_\_\_\_\_\_\_\_\_\_\_  kérelmező aláírása  **HATÁSVIZSGÁLAT**  *a jogalkotásról szóló 2010. évi CXXX. törvény 17. § (1) bekezdése alapján*  **Társadalmi hatása:** A rendelet megalkotása eseténJánossomorja kedvező demográfiai mutatókat érhet el, növelheti a lakosság és fiatal megtartó erejét. Kiemelendő továbbá, hogy egy fajta kötődés alakítható ki már korai kisgyermekkorban a település iránt.  **Gazdasági, költségvetési hatása**: Az önkormányzat 2020. évi költségvetésében a fedezet rendelkezésre áll, a további években nem meghatározó mértékű többletkiadást jelent az önkormányzat számára.  **Környezeti, egészségügyi hatása:** Nincs.  **Adminisztratív terheket befolyásoló hatása**: Az adminisztratív terheket kissé befolyásolja.  **A jogszabály megalkotásának szükségessége, a jogalkotás elmaradásának következményei:** A rendelet megalkotásának elmaradása esetén tovább nőhet a demográfiai csökkenés, növekedhet az elöregedő lakosság száma.  **A jogszabály alkalmazásához szükséges személyi, szervezeti, tárgyi és pénzügyi feltételek:** a rendelet alkalmazása nem igényel többlet személyi, szervezeti és tárgyi feltételeket, azok adottak a Jánossomorjai Közös Önkormányzati Hivatalban. |

**Általános indokolás**

Jánossomorja Város Önkormányzatának Képviselő-testülete célul tűzte ki, hogy támogatni kívánja a helyben maradni, illetve itt letelepedni szándékozó fiatalokat. E támogatás egyik formájaként döntött korábban a kedvezményes telekárak biztosításáról, az újszülöttek köszöntéséről, illetve jelen rendelettel az újszülöttek életkezdési támogatásáról. Fentiek alapján növekedhet a város iránti kötődés, illetve javulhatnak a település demográfiai mutató is másodlagosan.

**Részletes indokolás**

1. §: A rendelet céljáról rendelkezik.
2. §: A rendelet alkalmazásában felmerülő fogalmakat határozza meg.
3. §: A rendelet tárgyi hatályáról rendelkezik.
4. §: A jogosultsági feltételeket, illetve a támogatás mértékét határozza meg.
5. §: A kérelem formai követelményeit és annak mellékleteit állapítja meg.
6. §: A feladat-és hatáskörre vonatkozó rendelkezéseket tartalmaz.
7. §: A rendelet alkalmazásához szükséges pénzügyi fedezet meghatározásának módját tartalmazza.
8. §: Hatályba léptető rendelkezést tartalmaz.